**УСТАВ**

 **на НЧ”Екзарх Стефан-1872”с.Широка лъка, общ.Смолян**

 **Глава Първа**

 **ОБЩИ ПОЛОЖЕНИЯ**

**Чл.1**  С този устав ,съобразен със Закона за НЧ,обнародван в ДВ бр.42/05.06.2009г. се уреждат основните положения на вътрешно нормативните уредби на читалището в зависимост от специфичните условия,в които се развива неговата дейност.

**Чл.2**(1) НЧ”Екзарх Стефан-1872”с.Широка лъка е традиционно самоуправляващо се Българско културно –просветно сдружение в Широка лъка,което изпълнява държавно културни и просветни задачи.В неговата дейност могат да участват всички физически лица без оглед на ограничения на възраст и пол,политически и религиозни възгледи и етническо самосъзнание.

(2) Народно читалище „Екзарх Стефан-1872”с.Широка лъка е юридическо лице с нестопанска цел.

(3)Читалището работи в тясно сътрудничество с учебни заведения,обществени и стопански организации,фирми и други.

(4) Читалището подържа най-тесни връзки на сътрудничество и координация на културната дейност организирана от Общината и участва активно в организацията и провеждането на общински и общоселски културни и социални прояви.

 **ГЛАВА ВТОРА**

 **ЦЕЛИ И ЗАДАЧИ**

**Чл.3**(1) Основната цел на НЧ”Екзарх Стефан-1872”е задоволяване потребностите на гражданите свързани със:

1.Развитие и обогатяване на културния живот,социалната и образователната дейност на местната общност.

2.Запазване и предаване на обичаите и традициите на местното население.

3.Разширяване на знанията на гражданите и приобщаването им към културните ценности и постижения на науката,изкуството и науката.

4.Възпитание и утвърждаване на национално самосъзнание.

5.Осигуряване на достъп до информация.

(2) За постигане на целите по чл.1читалището извършва основни дейности като:

1.Уреждане и поддържане на библиотека,читалня,фото,фоно и видеотека ,както и създаване и поддържане на електронна информационна мрежа.

2.Развиване и подпомагане на любителското и художествено творчество.

3.Организиране на школи,кръжоци,курсове,клубове,кино и видео показ,празненства,концерти,чествания и младежки дейности.

4.Събиране и разпространение на знания за родния край.

5.Създаване и съхраняване на музейни колекции,съгласно Закона за културното наследство.

6 Предоставяне на компютърни и интернет услуги.

**Чл.4**  НЧ”Екзарх Стефан-1872” може да развива и допълнителна стопанска дейност,свързана с предмета на основната дейност,в съответствие с действащото законодателство,като използва приходите от нея за постигане на определените в Устава цели.Читалището не разпределя печалба.

**Чл.5** Читалище „Екзарх Стефан-1872” няма право да предоставя собствено или ползвано от него имущество възмездно или безвъзмездно:

 1.За хазартни игри.

 2.За дейности на нерегистрирани по Закона за вероизповеданията религиозни общности и юридически лица с нестопанска цел на такива общности.

 3.За постоянно ползване от политически партии и организации.

 4.На Председателя,Секретаря,Членовете на настоятелството и Проверителната комисия и на членовете на техните семейства.

**Чл.6** Читалище „Екзарх Стефан-1872” може да се сдружава с други читалища за постигане на своите цели,за провеждане на съвместни дейности и инициативи при условията и по реда на този Закон.

 **ГЛАВА ТРЕТА**

 **УПРАВЛЕНИЕ**

**Чл.7** (1)Членовете на Читалището са индивидуални,колективни и почетни.

(2)Индивидуалните членове са български граждани,те биват действителни и спомагателни.

1.Действителни членове са лицата навършили 18 години,които участват в дейността на Читалището,редовно плащат членски внос и имат право да избират и да бъдат избирани.

2.Спомагателни членове са лица до 18 години,които нямат право да избират и да бъдат избирани.Те имат право на съвещателен глас.

(3)Колективните членове съдействат за осъществяване целите на Читалището,подпомагат дейностите,поддържането и обогатяването на материалната база и имат право на един глас в Общото събрание.Колективни членове могат да бъдат:

 - Професионални организации;

 - стопански организации;

 - търговски дружества;

 - Кооперации и сдружения;

 - културно-просветни и любителски клубове и творчески колективи.

(4)Почетни членове могат да бъдат български и чужди граждани с изключителни заслуги за Читалището.

**Чл.8** Права и задължения на членовете на НЧ”Екзарх Стефан-1872”

1. Членовете на Читалището имат право:

1.Да получават информация за дейността на Читалището.

2.Да участват в обсъждане дейността на Читалището.

3.Да ползват с предимство неговата база и услугите му.

(2)Членовете на Читалището са длъжни:

 1.Да плащат редовно членски внос .

 2.Да спазват Устава на Читалището.

 3.Да опазват недвижимото имущество и предприемат стъпки за обогатяването му.

**Чл.9** Органи на Читалището са Общото събрание,Настоятелството и Проверителната комисия.

**Чл.10**(1)Върховен орган на Читалището е Общото събрание.

(2)Общото събрание на Читалището се състои от всички членове на Читалището имащи право на глас.

**Чл.11**(1)Общото събрание:

1.Изменя и допълва Устава.

2.Избира и освобождава членовете на Настоятелството,Проверителната комисия и Председателя.

3.Приема вътрешните актове необходими за организацията на дейността на Читалището.

4.Изключва членовете на Читалището.

5.Приема членове на Читалището.

6.Определя основните насоки на дейността на Читалището.

7.Взема решение за членуване или прекратяване на членство в Читалищна сдружение.

8.Приема бюджета на Читалището.

9.Приема годишния отчет на Читалището до 30 март на следващата година.

10.Определя размера на членския внос.

11.Отменя решения на органите на Читалището.

12.Взема решения за откриване на клонове на Читалището след съгласуване с Общината.

13.Взема решение за прекратяване на читалището.

14.Взема решение за отнасяне до съда на незаконосъобразни действия на ръководството или отделни читалищни членове.

(2)решенията на Общото събрание са задължителни за другите органи на Читалището.

**Чл.12**(1) Редовно общо събрание на Читалището се свиква от Настоятелството най-малко веднъж годишно.Извънредно общо събрание може да бъде свикано по решение на Настоятелството,по искане на Проверителната комисия или на една трета от членовете на Читалището с право на глас.При отказ на Настоятелството да свика извънредно общо събрание до 15 дни от постъпването на искането на Проверителната комисия или една трета от членовете на Читалището с право на глас могат да свикат извънредно общо събрание от свое име.

1. Поканата за събранието трябва да съдържа дневния ред,датата,часа и мястото му на провеждането му и кой го свиква.Тя трябва да бъде връчена срещу подпис и не по-късно от 7 дни преди датата на провеждането.В същия срок на вратата на Читалището и на други общодостъпни места в населеното място ,където е дейността на Читалището трябва да бъде поставена Покана за събранието.
2. Общото събрание е законно,ако присъстват най-малко половината от имащите право на глас членове на Читалището.При липса на кворум събранието се отлага с един час.Тогава събранието е законно ,ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
3. Решенията по чл.11,ал.1,т.1,4,11,12 и13 се вземат с мнозинство най-малко две трети от всички членове.Останалите решения се вземат с мнозинство повече от половината от присъстващите членове.
4. Две трети от членовете на Общото събрание на Читалището могат да предявят иск пред Окръжния съд по седалището на Читалището за отмяна на решение на Общото събрание ако то противоречи на Закона и Устава.
5. Иска се предявява в едномесечен срок от узнаването на решението ,не по-късно от една година от датата на вземане на решението

**Чл.13**(1) Изпълнителен орган на Читалището е Настоятелството,което се състои най-малко от трима членове избрани за срок от три години.Същите да нямат роднински връзки по права и съребрена линия до четвърта степен.

(2) Настоятелството:

1.свиква общо събрание;

2.осигурява изпълнението на решенията на общото събрание;

3.подготвя и внася в Общото събрание проект за бюджет;

4.подготвя и внася в Общото събрание отчет за дейността на читалището;

5.назначава секретаря на читалището и утвърждава длъжностната му характеристика.

(3) Настоятелството взема решения с мнозинство от половината от членовете си.

**Чл.14**(1)Председателя на Читалището е член на настоятелството и се избира от Общото събрание за срок от 3 (три) години.

(2) Председателя:

1.Организира дейността на Читалището съобразно Закона,Устава и решенията на Общото събрание.

2.Представлява читалището.

3.Свиква и ръководи заседанията на Настоятелството и председателство Общото събрание.

4.Сключва и прекратява трудови договори със служителите ,съобразно бюджета на Читалището и въз основа на решение на Настоятелството.

5.Отчита дейността си пред Настоятелството.

**Чл.15**(1) Секретаря на читалището:

1.Организира изпълнението на решенията на Настоятелството,включително решенията за изпълнение на бюджета.

2.Организира текущата основна и допълнителна дейност.

3.Отговаря за работата на щатния и хонорувания персонал.

4.Представлява Читалището заедно и поотделно с Председателя.

(2)Секретаря не може да е в роднински връзки с членове на настоятелството и на проверителната комисия по права и по съребрена линия до четвърта степен,както и да бъде съпруг/а на Председателя на читалището.

Чл.16(1)Проверителната комисия се състои най-малко от трима членове избрани за срок от три години.

(2)Членовете на Проверителната комисия не могат да бъдат лица,които са в трудово-правни отношения с читалището или са роднини на членовете на настоятелството,на председателя или секретаря по права линия,съпрузи,братя,сестри и роднини по сватовство по първа степен.

(3)Проверителната комисия осъществява контрол върху дейността на настоятелството,Председателя и Секретаря на читалището по спазване на Закона,Устава и решенията на Общото събрание.

(4)При констатирани нарушения Проверителната комисия уведомява Общото събрание на Читалището ,а при данни за извършено престъпление-органите на Прокуратурата.

**Чл.17** Не могат да бъдат избирани за членове на настоятелството и на проверителната комисия,както и за секретари лица,които са осъждани на лишаване от свобода за умишлени престъпления от общ характер.

**Чл.18** Членовете на настоятелството включително председателя и секретаря подават декларации за конфликт на интереси при условия и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

 **Г Л А В А Ч Е Т В Ъ Р Т А**

 **И М У Щ Е С Т В О И Ф И Н А Н С И Р А Н Е**

**Чл.19** Имуществото на Читалището се състои от право на собственост и от други вещни права ,вземания,ценни книжа,други права и задължения.

**Чл.20** НЧ”Екзарх Стефан-1872” набира средства от следните източници:

1.Членски внос

2.Културно-просветна и информационна дейност.

3.Субсидия от държавния и общински бюджет.

4.Наеми от движимо и недвижимо имущество.

5.Дарения и завещания.

6.Други приходи.

**Чл.21** (1) Читалището не може да отчуждава недвижими вещи и да учредява ипотека върху тях.

(2) Движимите вещи могат да бъдат отчуждавани, залагани,бракувани или заменяни с по-доброкачествени само по решение на настоятелството.

**Чл.22**. Недвижимото и движимо имущество собственост на Читалището както и приходите от него не подлежат на принудително изпълнение освен за вземания произлизащи от трудови правоотношения.

**Чл.23**(1) Читалищното настоятелство изготвя годишния отчет за приходите и разходите,който се приема от Общото събрание.

(2) Отчета за изразходваните от бюджета средства се представя в Общината.

(3)Счетоводната отчетност се води в пълно съответствие със Закона за счетоводството и подзаконовите нормативни документи за нея.

**Чл.24**(1) Председателя на читалището ежегодно в срок до 10 ноември представя на кмета на Общината предложения за своята дейност през следващата година.

(2)Председателя на Читалището представя ежегодно пред кмета но Общината и Общинския съвет доклад за осъществените читалищни дейности и за изразходваните от бюджета средства през предходната година.

 **Г Л А В А П Е Т А**

 **П Р Е К Р А Т Я В А Н Е**

**Чл.25**(1)Читалището може да бъде прекратено по решение на Общото събрание ,вписано в регистъра на Окръжния съд.То може да бъде прекратено с ликвидация или с решение на Окръжния съд ако:

1.Дейността му противоречи на Закона,Устава и добрите нрави.

2.Имуществото му не се използва според целите и предмета на дейността на Читалището.

3.Е на лице трайна невъзможност Читалището да действа или не развива дейност за период от две години.

4.Е обявено в несъстоятелност.

 **Г Л А В А Ш Е С Т А**

 **Д О П Ъ Л Н И Т Е Л Н И И З А К Л Ю Ч И Т Е Л Н И**

1.Читалището в с.Широка лъка е основано през 1872 година.След измененията и допълненията на Закона за Народните читалища ,обнародван в ДВ.бр42 от 05.06.2009г., общото събрание реши да добави към името на Читалището и годината на основаването му.

 **НАИМЕНОВАНИЕТО ВЕЧЕ Е:**

**1.НАРОДНО ЧИТАЛИЩЕ”ЕКЗАРХ СТЕФАН-1872”**

2.Читалището има кръгъл печат с надпис:

Народно читалище „Екзарх Стефан-1872”обл.Смолян,в средата има отворена книга и годината на основаването му-1872 година.

3.празника на читалището е 07.09.-рождената дата на патрона на читалището Екзарх Стефан І.

Настоящия Устав е приет на Общо събрание на 20.03.2010г. с протокол №9/20.03.2010г.

 Списъчен състав на Настоятелството:

1.Янко Василев Пелтеков

2.Анастас Живков Стоев

3.Иванка Ботева Радичева

4.Маргарита Александрова Чакърова

5.Мария Георгиева Бочукова

6.Стоил Стоянов Калфов

7.Захари Стоянов Пеевски

 **Проверителна комисия:**

1.Гергана Христова Терзийска

2.Георги Николов Сакалов

3.Маруся Неделчева Пеевска

 КУЛТУРЕН КАЛЕНДАР

За дейността на НЧ”Екзарх Стефан-1872”с.Широка лъка за 2018година

 01.01.2018 - „Сурвак”-деца обикалят селото и благославят за здраве

06.01.2018г-празник свързан с Йордановден, на който след Светата литургия свещеника хвърля кръста в реката и млади момчета се надпреварват да го хванат.Те се наричат „ексари” и по-късно обикалят домовете и пръскат светена вода. –

03.03.2018г-Празнична програма посветена на 3март-поклонение пред паметника на Капитан Петко войвода и поднасяне на цветя и венци;

26.02. - 04.03. мартенски културни празници:-

-изложба на кукерски маски;празнични концерти;

-отбелязване деня на самодееца-01.03.-

**04.03.- „ Песпонеделник”-празник** на маскарадните игри и всеобщо веселие.-

.04- „Лазаров ден”-момичета обикалят селото ,благославят всяка къща за здраве и берекет ,закичват върбови клонки и здравец.-

4.Майски културни тържества:

-23.05.- Празник на славянската писменост и култура и празнична програма.

12.08-15.08.- празнична програма,свързана с храмовия празник на Широка лъка-вечерна заря- проверка и отдаване почит на загиналите във войните;концерти,срещи и др.-

15.08.”Успение на пресвета Богородица”-храмов празник на църквата и всенародно веселие на жителите и гостите на с.Широка лъка.-

 06-07.09.- Честване на 140 години от рождението на Екзарх Стефан; туристически поход

 -поднасяне цветя пред паметника на Екзарх Стефан І.

01.11.-Ден на Народните будители-празнична програма.

21.11.-Ден на християнското семейство- -поздравителни адреси по случай юбилейни годишнини.

Коледни и новогодишни тържества:

-украсяване на коледна елха;

-25.12.”Коледари” -млади момчета в народни носии обикалят селото ,пеят коледарски песни и благославят всеки дом и стопанин.-

 31.12.-Посрещане на Нова година-с чаша вино,под звуците на родопска каба гайда и голямо хоро в центъра на селото.

Освен заложените в Културния календар дейности и мероприятия, вероятно ще бъдат проведени още празници и събития продиктувани от различни годишнини и събития.

Пожелаваме ползотворна работа и успехи в опазването на традициите и стойностните неща,успехи във всички начинания!

 Изготвил календара:

 /Гергана Чотрева-секретар/